連日與一上人會話密庵清坐附火乃有山居氣息因成一詩奉呈
作者：呂本中
朝代：宋

paragraphs: 春風吹茅簷，落日半花柳。
餘寒盛氣來，佳辰爲誰有。
公来但黙坐，有味皆可口。
端如列鼎食，衣被以醇酒。
煩言不知要，實自費斗藪。
南泉山下人，了不計可否。
山柴晚復焰，當爲一舉手。
荒江甚泬寥，此味亦長久。
不嫌薰病眼，重當爲公取。